มาลัย หุวะนันทน์

ศาสตราจารย์ มาลัย หุวะนันทน์ อดีตรัฐมนตรีช่วยว่าการกระทรวงมหาดไทย สมาชิกวุฒิสภา สมาชิกสภานิติบัญญัติแห่งชาติ สมาชิกสภาร่างรัฐธรรมนูญ รองปลัดกระทรวงมหาดไทย ผู้ว่าราชการจังหวัดภูเก็ต อธิการบดีสถาบันบัณฑิตพัฒนบริหารศาสตร์ (นิด้า) และเป็นผู้ร่วมก่อตั้งสถาบันบัณฑิตพัฒนบริหารศาสตร์ (NIDA)นิด้า จัดงานเนื่องในโอกาส 100 ปี ศ.ดร.มาลัย หุวะนันทน์

 ประวัติ 
ศาสตราจารย์ มาลัย หุวะนันทน์ จบการศึกษาระดับปริญญาเอกทางรัฐประศาสนศาสตร์จาก มหาวิทยาลัยมิชิแกน เป็นชาวไทยคนแรกที่สำเร็จการศึกษาระดับปริญญาเอกในสาขาวิชานี้ และ ได้รับปริญญาดุษฎีบัณฑิตกิตติมศักดิ์จากมหาวิทยาลัยอินเดียนา ศ.มาลัย และ ศ.คุณหญิงอุบล ได้เข้าร่วมขบวนการสมาชิกเสรีไทยในระหว่างสงครามโลกครั้งที่สองในระหว่างศึกษาที่สหรัฐอเมริกา เมื่อกลับมาประเทศไทย เข้ารับราชการในสังกัดกระทรวงมหาดไทย และได้ร่วมจัดทำหลักสูตรของ คณะรัฐศาสตร์ จุฬาลงกรณ์มหาวิทยาลัย ในช่วงของการกลับมาจัดตั้งอีกครั้งในปี พ.ศ. 2491 จนดำรงตำแหน่งรักษาการคณบดี ก่อนที่กระทรวงมหาดไทยเรียกตัวกลับไปดำรงตำแหน่ง หัวหน้ากองควบคุมเทศบาล และดำรงตำแหน่งผู้ว่าราชการจังหวัดภูเก็ต ในระหว่างปี พ.ศ. 2494 ถึงปี พ.ศ. 2495 เมื่อกลับมาได้ดำรงตำแหน่งรองอธิบดีกรมประชาสงเคราห์ พร้อมทั้งดำรงตำแหน่งทางวิชาการ เป็นคณบดีในคณะต่างๆในมหาวิทยาลัยธรรมศาสตร์ ได้แก่ คณบดีคนที่ 2 ของคณะรัฐศาสตร์ มหาวิทยาลัยธรรมศาสตร์ ในระหว่างปี พ.ศ. 2495 ถึงปี พ.ศ. 2499 คณบดีคนแรกของ คณะสังคมสงเคราะห์ศาสตร์ มหาวิทยาลัยธรรมศาสตร์ ในปี พ.ศ. 2497 และได้เป็นคณบดีก่อตั้ง คณะรัฐประศาสนศาสตร์ มหาวิทยาลัยธรรมศาสตร์ ในปี พ.ศ. 2498 (ซึ่งต่อมาคณะได้โอนไปเป็น 1 ใน 4 คณะแรกตั้งสังกัดสถาบันบัณฑิตพัฒนบริหารศาสตร์ หรือ นิด้า) ในปี พ.ศ. 2509 ได้ร่วมก่อตั้งสถาบันบัณฑิตพัฒนบริหารศาสตร์และได้ดำรงตำแหน่งอธิการบดีประกาศสำนักนายกรัฐมนตรี เรื่องแต่งตั้งอธิการบดีสถาบันบัณฑิตพัฒนบริหารศาสตร์ ในปี พ.ศ. 2510 จนถึงปี พ.ศ. 2514 และ นายกสภาสถาบันบัณฑิตพัฒนบริหารศาสตร์ ใน พ.ศ. 2515 

ในปี พ.ศ. 2511 ได้ร่วมก่อตั้งพรรคสหประชาไทย และจากนั้นในปี พ.ศ. 2515 ได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลจอมพลถนอม กิตติขจร (ครม.32) และส่งเสริมและวางรากฐานเพื่อผลักดันนโยบายด้านการจัดหาที่อยู่อาศัยแก่ผู้มีรายได้น้อย โดยเป็นประธานกรรมการการเคหะแห่งชาติคนแรก

ในด้านครอบครัว สมรสกับ ศาสตราจารย์ คุณหญิงอุบล หุวะนันทน์ ป.ม. ท.จ. อดีตรองอธิการบดี มหาวิทยาลัยศรีนครินทรวิโรฒ ปทุมวัน ซึ่งร่วมริเริ่มก่อตั้งโรงเรียนสาธิตมหาวิทยาลัยศรีนครินทรวิโรฒ ปทุมวัน อดีตประธานสภาสตรีแห่งชาติและนายกสมาคมสตรีหลายแห่ง เช่น สหพันธ์สตรีอาสาสมัครรักษาดินแดน สมาคมสตรีไทย สมาคมนักเรียนเก่าราชินี จบการศึกษาเป็น อักษรศาสตรบัณฑิตรุ่นแรก จากจุฬาลงกรณ์มหาวิทยาลัย ใน พ.ศ. 2478 ต่อมาได้รับทุนบาร์เบอร์ ไปศึกษาจนได้รับปริญญาโททางการศึกษา จากมหาวิทยาลัยมิชิแกน แอน อาร์เบอร์ คุณหญิงเป็นชาวไทยคนแรกที่ได้รับเลือกให้เป็นผู้แทนของประเทศใน คณะกรรมาธิการว่าด้วยสถานภาพสตรีของสหประชาชาติ พ.ศ. 2515 - 2517 (UN Commission on the Status of Women (1972-1974); UN Women ในปัจจุบัน) จากผลงานด้านการศึกษาและการสังคมสงเคราะห์จึงได้รับปริญญาดุษฎีบัณฑิตกิตติมศักดิ์ด้านการบริหารการศึกษาจากมหาวิทยาลัยศรีนครินทรวิโรฒ ในปี พ.ศ. 2524  

ศาสตราจารย์ มาลัย และศาสตราจารย์คุณหญิง อุบล หุวะนันทน์ มีบุตรธิดา ได้แก่
รองศาสตราจารย์ อุมา สุคนธมาน อดีต สมาชิกสภานิติบัญญัติแห่งชาติ (2549-2551) ภาควิชาการสอน คณะครุศาสตร์ จุฬาลงกรณ์มหาวิทยาลัย
โอม หุวะนันทน์  ผู้ก่อตั้งและผู้อำนวยการคนแรก วิทยาลัยการจัดการ มหาวิทยาลัยมหิดล
พลตำรวจโท อมรรักษ์ หุวะนันทน์ อดีตหัวหน้าตำรวจราชสำนักประจำ
พันเอก สรรพชัย หุวะนันทน์ กรรมการผู้จัดการใหญ่ บริษัทโทรคมนาคมแห่งชาติ NT

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า, เล่ม ๘๖ ตอนที่ ๔๖ ง หน้า ๑๘๓๗, ๒๗ พฤษภาคม ๒๕๑๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๗ ตอนที่ ๑๒๒ ง ฉบับพิเศษ หน้า ๒๖, ๓๑ ธันวาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๒ ตอนที่ ๑๑๑ ง ฉบับพิเศษ หน้า ๑๔, ๒๓ ธันวาคม ๒๕๐๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๗ ตอนที่ ๙๗ ง ฉบับพิเศษ หน้า ๔๖, ๗ ตุลาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๘๒ ตอนที่ ๑๐๓ ง หน้า ๓๐๔๗, ๓๐ พฤศจิกายน ๒๕๐๘
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๗๔ ตอนที่ ๙ ง ฉบับพิเศษ หน้า ๔๔๕, ๒๓ มกราคม ๒๕๐๐

 อ้างอิง 

หมวดหมู่:ศาสตราจารย์
หมวดหมู่:อาจารย์คณะรัฐศาสตร์
หมวดหมู่:นักการเมืองไทย
หมวดหมู่:ข้าราชการพลเรือนชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:พรรคสหประชาไทย
หมวดหมู่:ผู้ว่าราชการจังหวัดภูเก็ต
หมวดหมู่:อธิการบดีสถาบันบัณฑิตพัฒนบริหารศาสตร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:สมาชิกขบวนการเสรีไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:ชาวไทยในสงครามโลกครั้งที่สอง